La Norma de l’Extinció (Platònov) – Companyia Ignífuga
La Norma de l’Extinció
La Norma de l’Extinció (Platònov)
La Norma de la Extinción (Platonov)EspectaclesFam Oculta
Tornant d’un llarg viatge, amb les butxaques gairebé buides i amb l’antiga casa familiar a punt d’entrar a subhasta, Anna Petrovna, jove vídua del vell general Voinítzev, organitza una ostentosa revetlla al saló de la propietat. Entre els convidats hi trobem Platònov, el jove mestre d’escola del poble que sobreviu desorientat entre els esculls d’una vida a la deriva, una vida ben diferent de la que havia desitjat per a si mateix. Per tal d’escapar d’aquest neguit vital Platònov es dedica a ironitzar sobre tot i sobre tothom, arrossegant els convidats a la imprudència. Aquest grup d’amics que s’acosta a la trentena representa a una generació indecisa i endeutada fins al coll, incapaç de moure fitxa, educada per poder sobreviure entre l’alcohol i l’aparença. La festa és l’ocasió idònia per retrobar-se, deixar-se anar i fer burla de la generació que els ha precedit, una generació d’antics militars, polítics i empresaris, tots ells homes poderosos dels quals n’han heretat els diners que, ara, escassegen. La nostra versió del clàssic de Txèkhov se centra en la dialèctica entre diversió i responsabilitat. Tenen dret els joves a divertir-se en un context de crisi? Se’ls pot culpar de passivitat per preocupar-se més del present de les seves vides que per un futur que arribarà sense avisar?
■ 17 i 18 de juliol de 2014 al Festival Fringe – Naves del Español, Matadero (Madrid)
■ Del 17 de setembre al 19 d’octubre de 2014 al Círcol Maldà (Barcelona)
■ 22 i 23 de novembre de 2014 al Festival Trau del Tatrau Teatre (Solsona)
■ 27 de febrer de 2015 al Centro Párraga (Múrcia)
■ 14 de març de 2015 al Teatre Magatzem (Tarragona)
■ 27 de març de 2015 al Teatre Auditori (El Morell)
■ 23 de maig de 2015 al Teatre Cirvianum (Torelló)
■ 13 de juny de 2015 a l’ETC Teatre (Vic)
■ 14 de novembre de 2015 a la Sala la Cate (Figueres)
■ 15 i 16 d’abril de 2016 a La Planeta (Girona)
Autor: Anton Txèkhov
Direcció i adaptació: Pau Masaló
Anna Petrovna Voinítzeva: Júlia Rodón
Serguei Pàvlovitx Voinítzev: Toni Guillemat
Sòfia Iegòrovna: Cristina Arenas
Nikolai Ivànovitx Triletski: Eduard Autonell
Mikhaïl Vassílievitx Platònov: Aleix Melé
Aleksandra Ivànovna (Saixa): Marina Congost
Iàkov (criat i guitarrista): Gerard Nel·lo
Vassili (criat): Pau Masaló
Espai, il·luminació i vestuari: Mireia Cardús i Alba Macfarlane
Música: Gerard Nel·lo
Assessora de moviment: Karolina Rychlik
Fotografies: Irena Visa i Clara Visa
Agraïments: Institut del Teatre de Barcelona, Andrés Corchero, Victoria Szpunberg, Carlos Gallardo, Raúl Torres, Anna Enrich
Idioma: català (espectacle també disponible en castellà)
La norma de l’extinció es va presentar dins la programació oficial del Festival Fringe Madrid 2014 a Las Naves del Español – Matadero Madrid
“Cal preguntar-se si és millor posar-se a assumir serioses i feixugues responsabilitats no buscades però que potser podrien servir per canviar una mica les coses, o lliurar-se sense culpabilitat al carpe diem del moment, a la festa sense límits i a tot decibel. I la pregunta se la fa també la gent d’Ignífuga al llarg d’un espectacle els protagonistes del qual semblen haver optat sense complexos per la segona opció: la seva versió de l’obra de Txèkhov transcorre durant una nit d’intensa festa total que, d’altra banda, Platònov fa servir també per conduir les dones de la seva vida cap a un carrer sense sortida.”
Ramon Oliver, QUÈ FEM? – LA VANGUARDIA
“Les sensacions de pèrdua, de fragilitat i de por pròpies de l’entrada al món adult queden ben travades en un espectacle vitamínic, un regal pel grup actoral i tot un repte per a la direcció. Aquesta versió aconsegueix capturar l’esperit ideat per Txèkhov. Una atmosfera vaporosa per on van desfilant uns adonis insatisfets, hipòcrites i indecents, a l’espera d’alguna cosa que els redimeixi o els estimuli. […] Ja van convèncer l’audiència madrilenya a les naus del Matadero i, ara, tenen tots els trumfos per captivar la platea barcelonina.”
Marc Farràs, LA DIRECTA
“Un muntatge en què cal ressaltar la dramatúrgia i el ritme aconseguit, en una posada en escena de pocs elements i pantalla de fons de projeccions més que encertades. Ara bé, el principal al·licient de la peça és la força de les interpretacions, totes ben construïdes.”
Teresa Farré, BUTXACA
“Un dels millors muntatges que he tingut el plaer de gaudir darrerament. […] Una adaptació fantàstica. […] Un grup d’actors impecable que funciona amb absoluta precisió. […] Tot en La norma de l’extinció resulta impecable.”
Gemma Moraleda, TEATRE BARCELONA ✭✭✭✭✭
“L’obra original de Txèkhov (Platònov) és sacsejada amb tal destresa que conserva tota l’aroma i l’ànima. El ritme és constant i se serveix amb petites dosis de genialitat. Una companyia jove que de ben segur aconseguirà, entre els seus espectadors, uns quants addictes.”
Lluís Mayench, TEATRE BARCELONA ✭✭✭✭✭
“Història trepidant. […] Al servei de la història, Masaló ha creat un submón amb risc, personalitat i recursos autènticament espontanis.”
Ivan F. Mula, TEATRE BARCELONA ✭✭✭✭
“El arranque de la pieza que ahora podemos gozar en el Círcol Maldà es soberbio. […] Los elementos escénicos son de una sutileza admirable. […] Elegancia en la concepción de la expresión corporal.”
Juan Marea, ALGUNASPLANTASRARAS.COM
Fotografies d’Elisa Abión ©
Fotografies d’Irena Visa i Clara Visa ©
Companyia Ignífuga © 2017. Tots els drets reservats. Més informació sobre la política de cookies.
Aquest lloc web utilitza cookies per tal que vostè pugui tenir la millor experiència d'usuari. Si segueix navegant està donant el seu consentiment per a l'acceptació de les cookies i la nostra política de cookies (faci click a l'enllaç per a més informació).
NEWSLETTER! YEAH!
Rep les darreres notícies i promocions.
Recibe las últimas notícias y promociones.
Get the last news and offers.